Miten sinua auttaisi se, että sitoutuisit
erinomaisuuteen ja rehellisyyteen?
Vastaan siihen tulevassa Iloa arkeen - ohjelmassa.
Meidät on kutsuttu erinomaisuuteen
ja palvelemaan Jumalaa kokosydämisesti.
Miksi meidän pitäisi olla erinomaisia?
Koska meidät on kutsuttu olemaan erinomaisia.
Käytämme kirkossa paljon sanaa "kunnia".
"Kunnia Jumalalle!", kunnia sitä ja kunnia tätä, kunnia, kunnia...
Sana kunnia tarkoittaa kaiken Jumalan erinomaisuuden julistamista
Emme voi kunniottaa Jumalaa elämällä keskinkertaista,
haaleaa, pateettista elämää. Täytyy tavoitella erinomaisuutta.
Erinomaisuus tarkoittaa että tekee enemmän kuin vaaditaan,
että on keskitason yläpuolella.
Kuunnelkaa tarkasti. Tämä on yksi tärkeimpiä asioita,
mitä haluan sanoa teille.
Erinomainen henkilö ei tee vain oikein ihmisten edessä,
he tekevät erityisesti oikein, kun kukaan ei katso,
koska he tietävät elävänsä kaikkinäkevän silmän alla.
Jumalan, joka on kaikkialla koko ajan, joka näkee kaiken.
Kun alat tehdä asioita...
En tiedä, mistä asioista Jumala sinulle puhuu, mutta
minulle hän osoittaa asioita.
Esim. jos menen ostamaan kahvia ja otan siihen maitoa,
ja maitoa laittaessa siitä aina roiskuu tiskille
Ja onkin houkuttelevaa jättää sotku siihen muiden siivottavaksi.
Mutta Jumala aina huomauttaa minua siivoamaan se.
Kun menen ravintolassa vessaan, tiedätte miltä siellä näyttää.
En tiedä miksi, ihmiset ravistelevat näin kädet pestyään.
Sitten vettä on joka paikassa ja saippuaa on joka paikassa...
Monesti ei löydä paikkaa, mihin voisi laskea tavaransa.
Tiedätkö miksi? Laiskojen, keskinkertaisten ihmisten takia,
jotka eivät välitä seuraavasta henkilöstä, vaan
vain siitä, että saavat mitä haluavat.
Tai ihmiset, jotka roiskuttelevat vessanpöntön reunalle...
Mikään ei raivostuta niin paljon kuin se!
Se on törkein ja röyhkein asia, mitä olen nähnyt.
Monesti vessoissa ei ole valoja, etkä näe mitä siellä on
ja kun istut, niin yäk...
(Kiitos Joyce!)
Olen kiitollinen sanoessani maailmalle: Siivotkaa vessanpöntöt!
Ja miehet: Jos nostatte sen ylös, niin laittakaa se alas!
Me emme tee sitä reunus ylhäällä.
Olen käynyt vessassa, enkä ole katsonut kunnolla ja olen
kuvitellut istuvani pöntölle, jossa reunus on alhaalla,
mutta se ei olekaan - sepäs vasta hauskaa!
Ehkä tämä ei ole mielestäsi kovin hengellistä, mutta
mielestäni se on.
Koska, jos emme ole uskollisia vähässä,
emme ole uskollisia paljossakaan.
Monet haluavat maailmanlaajuisen palvelustyön, mutta eivät ole
valmiita puhdistamaan vessanpönttöä
Ylennys vaatii toimintaa.
Et voi olla laiska ja saada ylennystä.
Minulla on hauskempaa Kansas Cityssä kuin luulinkaan.
Aioimmeko tehdä päätöksen päästä ylemmäksi?
Jos vain tekisit asiat, niin kuin luulet Jumalan tekevän ne.
Ihmiset näkevät sen. Jos he näkevät, että puhdistat
vessan lavuaarin jälkeesi, niin se on saarna.
He eivät ehkä tiedä, että olet kristitty, mutta ehkä he lähtevät
parkkipaikalta yhtä aikaa ja näkevät tarran autossasi.
He tekevät kyllä johtopäätökset.
He eivät ehkä tajua sitä silloin, mutta mitä jos kaikki kristityt
käyttäytyisivät erinomaisesti ja rehellisesti, niin ihmiset
alkaisivat kunnioittamaan meitä.
Olen kyllästynyt kun ihmiset pilkkaavat Jumalan ihmisiä, mutta
puolet siitä me ansaitsemmekin.
Annat kunnioituksen ja arvostuksen sille jolle se kuuluu ja
Meidän pitää olla kunniallisia ja arvostettavia.
"Toivoisin, että meillä olisi herätys."
No, minä toivoisin, että sinä aloittaisit sen.
Toivomisen sijaan sano Jumalalle,
että haluat aloittaa henkilökohtaisen herätyksen.
En välitä, ettei ihmiset näe, kun tiedän, että sinä näet, Jumala.
Ja tiedän, että minkä näet salassa, niin sen sinä palkitset näkyvissä.
Seison tässä tänään vessanpöntön ja lavuaarin pesun takia.
Tai että nostan muiden tiputtamat vaatteet kaupan lattialta
ja uskon siihen sydämestäni.
Jumala opetti minua olemaan erinomainen ja rehellinen
ja tekemään toisille niin kuin toivoisin heidän tekevän minulle.
En onnistu joka kerta, mutta olen tullut pitkän matkan ja
toivon, että saatte paljon sanomastani,
koska haluan päästä ylemmäksi.
Moniko haluaa päästä ylemmäksi ja
olla erinomaisempi henkilö Jumalalle?
Älä ole avustustyössä seurakunnassa, jos et halua auttaa ketään kotona.
Älä tervehdi ihmisiä seurakunnassa ja sitten kotona ole mörökölli.
Älä ole vankilatyöntekijä seurakunnassa ja sitten
pidä kaikkia kotona vankina.
Älä tee vanhustyötä, jos et koskaan soita omille vanhemmillesi.
Tämähän paranee. Nyt vasta lämmitellään.
Meidän on lakattava tekemästä vaikutusta toisiimme.
Ja meidän on elettävä Jumalalle.
Tee päätös, että jos aiot olla kristitty, niin ole oikea sellainen.
Ei sunnuntaiaamun pyhimys ja maanantaiaamun syntinen.
Vaan oikea kristitty.
Tulette olemaan paljon onnellisempia ja tyytyväisempiä.
Uskon, että yksi syy, miksi ihmiset tuntevat painetta elämässään
on se, että heitä vedetään kahteen suuntaan.
Jakautuneet sydämet yrittävät palvella Jumalaa toisaalta
ja olla osa maailmaa osaltaan
2 Piet 1:3 "Hänen jumalallinen voimansa on antanut meille
lahjaksi kaiken, mikä kuuluu tosi elämään ja jumalanpelkoon.
Olemmehan päässeet tuntemaan hänet, joka on kutsunut meidät
kirkkaudellaan ja voimallaan (engl. erinomaisuudellaan)."
Sanokaa: Minut on kutsuttu olemaan erinomainen.
Haluan jakaa teille, mitä eräs nainen kertoi minulle, koska sillä
voi olla tällainen vaikutus kaik- kiin, jotka eivät vielä tee näin.
Olen tehnyt varmaan kolme opetussarjaa erinomaisuudesta ja
rehellisyydestä vuosien varrella ja se on ollut meille tärkeä asia.
Teemme parhaamme vastataksemme ihmisten kirjeisiin.
Meille on sanottu, että mieheni kuoli ja olen kirjoittanut
15 järjestöön ja vain te vastasitte.
En tarkoita, että me olemme paljon parempia kuin kaikki muut, enkä
tiedä kenelle hän kirjoitti, mutta Jumala laittoi sydämelleni,
että kyseessä on ihminen.
Ei meidän tarvitse olla kirjekavereita kaikkien kanssa.
Mutta jos joku kärsii...
Ei ole erinomaista ja rehellistä jättää vastaamatta.
Mielestäni ei ole oikein, että on tv:ssä ja luulottelee
olevansa jotain, jota ei olekaan.
Minua pelottaa eniten eräs asia:
En halua olla ammattisaarnaaja.
Haluan joko elää oikeaa elämää ja olla aito tai sitten vain
hankin kiikkutuolin ja jään eläkkeelle.
Mutta jos aion jatkaa, niin minun on jatkettava sillä tavalla
kuin Jumala haluaisi.
Minun on tehtävä päätöksiä tarkoituksella joka ikinen päivä.
Minun on rakastettava tarkoituksella.
Kun en tee jotain oikein, niin Jumala huomauttaa siitä.
On lopetettava tekosyiden keksiminen ja päästävä ylemmäksi.
"Mutta minulla on kaikki nämä ongelmat."
Kyllä ne sinulla säilyykin.
Puhun totta. Kyllä ne säilyy.
Mutta jos alat toimia Jumalan mielen mukaan, niin näet
että lupaukset täyttyvät.
Et voi ottaa vain puolta sopimuksesta.
1 Piet 2:9 "Mutta te olette valittu suku, kuninkaallinen papisto,
pyhä heimo, Jumalan oma kansa, määrätty julistamaan
hänen suuria tekojaan (lisäksi engl. tuoda esille hänen
hyvyyksiään ja täydellisyyksiään)
- jossain käännöksessä sanotaan: hänen erinomaisuuksiaan -,
joka teidät on pimeydestä kutsunut ihmeelliseen valoonsa."
Meidän on siis oltava erinomaisia.
Sana "erinomainen" tarkoittaa, että ylitetään vaatimukset.
Teetkö töissä juuri sen, mitä vaaditaan ja ihmettelet,
miksi et saa ylennystä?
Miksi irtisanottaessa olet ensimmäinen jonka pitää lähteä?
Oletko korkean ylläpidon työntekijä?
Se tarkoittaa työntekijää, joka aina aiheuttaa hankaluuksia
eikä koskaan ole tyytyväinen.
Tiedän, ettei teistä kukaan ole sellainen.
Saatatte tuntea tällaisia henkilöitä.
Saatatte ostaa hänelle tämän opetus-cd:n ja se voi auttaa.
Menetkö töihin viimehetkellä ja sitten kun sinun jo pitäisi tehdä
töitä, niin otat kahvia ja järjestelet tavaroitasi?
Ja kun pitäisi olla töissä klo 8.00, niin se on jo
8.20 ennen kuin istut alas.
Ja jos Jumala yrittää puhua asiasta, niin tekosyysi on, että
kun ei sinulle makseta tarpeeksi kuitenkaan.
Siivoatko pöytäsi 15 minuuttia ennen kuin työt loppuu
ja oletko heti lähdössä kun kello on 16.59?
Silloin et kulje ylimääräistä matkaa, etkä ylitä vaatimuksia.
Miksi et menisi 10 minuuttia ennen?
Voisitko huolehtia, että tulet lounaalta ajoissa takaisin?
Miksi et tekisi henkilökohtaiset puhelusi omalla ajallasi?
Entä jos et istuisi netissä työaikana?
Se on sinun oma juttusi.
Entä jos et lähettäisi kirjeitä työpaikkasi laskuun?
Entä jos et ottaisi kaikkia kuminauhoja, klemmareita,
muistilappuja, teippiä ja niittejä kotiin?
Älkää nyt hermostuko, pyhät.
En tietenkään halua suututtaa ketään ja ajaa ketään pois,
mutta se on varastamista.
Kyllä, tein sitä ennen.
Koska teemme vain sitä, mitä muutkin.
Kunnes Jumala alkoi käsitellä minua
minä aloin tajuta, että kaikkessa, mitä joudut tekemään salassa,
on jotain väärin.
Pakkaisitko konttoritarvikkeita mukaasi pomosi vieressä?
"Anteeksi, mutta menen nyt ottamaan nämä 75 kopiota pyhäkoulua varten."
Jotkut pureskelevat nyt kynsiään...
Olen hyvä, siis sitäkin... toivottavasti...
Olen siis hyvilläni, että tästä nousee syyllisyyden tunto,
koska Sanan pitääkin tuomita.
Jos Sana vain rohkaisee meitä, niin meitä rohkaistaan vain siinä,
missä olemme, emmekä halua seuraavalle tasolle.
Uskotteko, että joskus tarvitsemme pientä potkua takamukseen?
Olen nyt tarpeeksi vanha ollakseni kaikkien äiti, joten
otan vapaudekseni tehdä näin.
Olen tehnyt tätä 32 vuotta, kiertänyt saarnaamassa ihmisille,
eikä minulla ole aikaa...
olla lapsenvahtina kaikille.
Tällaisilla asioilla Jumala ruokki minua.
Tiedättekö mikä sai minut olemasta seksuaalisen hyväksikäytön uhri
tulla etuoikeutetuksi tekemään tällaista maailmanlaajuista työtä?
Ne ovat ne asiat, joita yritän opettaa teille koko ajan.
Minun ei tarvitse ostaa saarnakirjaa ja keksiä saarnoja.
Minulla on oma elämäni. Sana toimii.
Jos sovellat Sanaa elämääsi, se toimii.
Se on kaikille halukkaille, jotka haluavat tehdä Jumalan tahdon.
Sinun on tehtävä päätös, ettet vain mene virran mukana.
Se on niin helppoa...
ajatella, että kaikkihan tekevät niin.
Sehän on vain vähän...
Eräs mies opetti lapsilleen hyvän opetuksen.
He halusivat mennä elokuviin, jossa oli vain vähän alastomuutta
ja vähän rumaa kieltä ja kaikki olivat menossa katsomaan sitä,
koska eihän se ollut niin paha.
Isä kielsi sen ja lapset suuttuivat.
Seuraavana päivänä isä leipoi heidän lempikeksejään.
Hän kutsui kaikki syömään: "Tulkaa älkää olko vihaisia.
Mutta, hei. Olen lisännyt yhden pienen mausteen.
Sitä on vain vähän. Ette edes huomaa sitä."
"Mikä se on, isä?"
"Siinä on vain vähän koiran kakkaa."
Ihmeellistä kyllä, kukaan ei halunnut maistaa palaakaan.
Ei pienen pientä palaa.
Hän yritti opettaa heille, että pieni hapate hapattaa koko taikinan
Että meidän on oltava varovaisia siitä, mitä päästämme elämäämme.
En kiellä käymästä elokuvissa. Neuvon vain olemaan valikoivia
sen suhteen, mitä päästätte sisään.
Täytyy olla varovaisia, ketä valitsee ystävikseen.
Daniel oli erinomainen mies ja hänellä oli erinomaiset ystävät.
Sadrak, Meesak ja Abednego.
Erinomaiset ystävät puuttuvat asiaan jos alat mennä väärään suuntaan.
Erinomaisten ihmisten kanssa alat muuttua huomaamattasi.
Et edes ehkä tiedä, että sinussa on jotain vikaa.
Mutta kun olet erinomaisten ihmisten kanssa, niin heistä
tulee sinulle kuin peilejä.
En ole saitojen ihmisten kanssa.
Koska olin pitkään saita itse.
Enkä halua joutua siihen takaisin.
En halua olla ahneiden ja itsekäiden ihmisten kanssa,
vaan haluan olla anteliaiden ihmisten kanssa.
Haluan olla sellaisten kanssa, joiden elämäntyyli
haastaa minua pääsemään ylemmäksi. Aion valita ystäväni tarkkaan.
En halua olla kriittisten ja juoruilevien ihmisten kanssa.
Jos tunnet jonkun, joka puhuu muista sinulle, niin
hän puhuu sinusta muille. Voit luottaa sihen.
Aamen?
Raamattu kehottaa olematta vihaisten ihmisten kanssa.
Ettei olla turhanpuhujien seurassa.
En pidä "nimen pudottelijoista".
He haluavat tuntea tärkeitä ihmisiä ja antavat muiden myös tietää,
että he tuntevat tärkeitä ihmisiä.
Rakastan ihmisiä, jotka käyvät syömässä kanssani ja
sanovat vain: "Kävin syömässä."
Ei niin että: "Kävin syömässä Joyce Meyerin kanssa!"
Jumala ei sano vain, että meidän pitäisi olla kokosydämisiä,
vaan myös puhdassydämisiä.
Eli meidän pitää tietää miksi teemme, mitä teemme.
Jos sinulla on tarve syyllistää kaikkia muita, niin ehkä
sinun pitää kysyä itseltäsi, miksi.
Ei voi olla, että heissä kaikissa on niin paljon vialla.
Ja ettei sinussa ole mitään vikaa.
Miksi? Syyllistämme muita, että itsestämme tuntuisi paremmalta.
Olemme sokeita sille, mitä itse teemme väärin, mutta
hyvin tietoisia siitä, mitä muut tekevät.
Ihmiset, jotka aiheuttavat riitaa,
ovat yksiä vaarallisimmista koko maailmassa.
Raamattu sanoo, että on kuusi asiaa, jota Jumala vihaa
ja seitsemättä inhoaa - inhoaa!
Ja seitsemäs on se, joka aiheuttaa riitaa veljien keskuudessa.
Meillä on toimistossa kokemuksia siitä, että yksi ihminen
on myrkyttänyt koko osaston.
Tuoden esille jokaisen negatiivisen asian...
Siksi, jos kuulemme riidoista, emme siedä sitä.
Huomautamme asiasta kerran, mutta emme pidä ihmisiä, jotka ovat
riidanhaluisia, koska riita on kuin syöpä ja se imee voitelun
ja tuhoaa Jumalan elämän koko paikassa.
En halua olla tekemisissä juoruilijoiden kanssa, jotka
minut nähdessään sanovat: "Ylistys Jumalalle, sisko!"
Kuinka moni tietää, ettei ole erinomaista juoruta?
Tai olla arvosteleva?
Ei ole erinomaista sotkea ja jättää se muille siivottavaksi.
Meidän pitää olla sellaisia, jotka sanomme, mitä teemme
ja myös teemme sen.
Jos sanomme tekevämme jotain, niin teemme sen kykymme mukaan.
Jos emme pysty tekemään jotain, niin tunnustamme sen rehellisesti.
Vaikka joutuisimme palaamaan ja sanomaan:
"Tiedätkö, en ymmärtänyt Jumalaa."
Ei pidä ainakaan keksiä mitään tekosyytä.
Jos olet koko ajan myöhässä, niin älä keksi tekosyitä,
vaan ala tulla ajoissa.
Se meni yli hilseen!
Tiedätkö, kun olet koko ajan myöhässä, muut kokevat
olevansa vähemmän arvostettuja.
Ole erinomainen.
Puhumme varmaan Danielista tämän konferenssin aikana,
koska Daniel oli mies, jota ei voinut alistaa.
Hän eli kolmen kuninkaan aikana...
ja jokainen heistä antoi hänelle ylennyksen.
Ja Raamattu sanoo selvästi, että hänet ylennettiin,
koska hänellä oli erinomainen henki.
Meidän on kaikkien tehtävä päätös tänään, että venymme
ja toimimme vähän paremmin.
Ihmiset, se että on erinomainen ei tarkoita, että on täydellinen.
En puhu siitä.
Olen puhunut erinomaisuudesta ja rehellisyydestä.
Muistan, kun eräs nainen sanoi,
että se opetus muutti täydellisesti hänen elämänsä.
Koska kukaan ei ollut ennen opettanut olemaan erinomainen.
Ehkä täällä on niitä, joilla ei ole erinomaista esimerkkiä.
Ehkä niitä ei ole vieläkään ympärilläsi,
mutta nyt tiedät paremmin ja voit opiskella asiaa.
Voit päättää, että aiot päästä ylemmäksi ja tulla erinomaiseksi
ja aiot toimia oikein erityisesti silloin, kun kukaan ei katso.
Tietenkin ihmisten edessä esimerkkinä, mutta
erityisesti Jumalan kunniaksi. Ylistäkää Jumalaa!
Jos haluat ylennyksen elämässäsi, niin ensiksi vaaditaan toimintaa.
Ei voi olla laiska ja saada ylennystä.
On opittava tekemään oma osamme erinomaisesti ja rehellisesti.
Tänään meillä on tarjolla neljä tuntia opetusta 4 cd:llä:
"Erinomainen ja rehellinen elämä" Tämä opetus voi muuttaa elämäsi.
En unohda naista, joka sanoi, että opetukseni rehellisyydestä
muutti hänen elämänsä.
Koska yhteiskuntamme on sellainen kuin se on, niin usein ihmisille
ei edes opeteta miten asiat tehdään erinomaisesti.
Haluamme tehdä asiat erinomaisesti ja olla rehellisiä,
koska Jumala on sellainen ja Hän odottaa, että teemme asiat oikein.
Joten taas kerran uskon, että tämä opetus haastaa sinut, mutta
se voi todella avata oven ylennykseen ja siunaukseen.
Hanki tämä opetus itsellesi, jotta voit alkaa tekemään muutoksia,
joita tarvitset, että saat ylennyksen, jota kaipaat.
Mitä teet
... kun kukaan muu ei katso?
"Erinomainen ja rehellinen elämä"
4-osainen opetussarja Joyce Meyerilta.
Tilaa ruudussa näkyvien tietojen avulla.
Tulossa...
Halusin, että mieheni oli seurakunnan vanhimmistossa,
koska halusin tietää kaiken, mitä tapahtui.
En välittänyt, että hän palvelisi niin Jumalaa,
halusin vain tietää, mitä tapahtuu.
Beethovenin musiikin opettaja sanoi hänen olevan toivoton säveltäjä.
Sanomalehti antoi Walt Disneylle potkut luovuuden puutteen vuoksi.
Albert Einsteinin opettaja sanoi hänen olevan henkisesti arvoton.
Sinunkin sisimmässäsi on suuruutta.
Vaikka elämässäsi on paljon haasteita, niin älä koskaan luovuta
New York Timesin bestseller -kirjailijalta Joyce Meyerilta
"Älä koskaan luovuta"
Kirja, joka antaa inspiraatiota seisomaan tukevasti
kaiken sen keskellä, mitä kohtaat.
Olet täällä - Ruanda
Kumppanuus - kun me olemme täällä, sinäkin olet.
Suomennos: Kirsi Rantala